TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**168/2019. (V. 14.) Kt. számú**

**határozata**

**Köznevelési megállapodás elfogadásáról**

Tiszavasvári Város Önkormányzata Képviselő-testülete a ***„*Köznevelési megállapodás elfogadásáról*”*** szóló előterjesztéssel kapcsolatban az alábbi határozatot hozza:

**1. Elfogadja Tiszavasvári Város Önkormányzata** (4440 Tiszavasvári Városháza tér 4. képviseli: Szőke Zoltán polgármester), **az Esélytér Intézményfenntartó, mint intézményfenntartó** (székhelye: 4440 Nyíregyháza, Csillag utca 3. képviseli: Nemes Ágnes), valamint a **Magiszter Óvoda, Általános Iskola, Gimnázium, Szakgimnázium, Szakközépiskola és Alapfokú Művészeti Iskola, mint intézmény** (4031 Debrecen, Wesselényi utca 4/b. képviseli: Nagy Levente igazgató), mint felek között kötendő **köznevelési megállapodást**, a határozat 1. melléklete szerinti tartalommal.

A **köznevelési megállapodás** a feladatellátásra vonatkozó **működési engedély jogerőre emelkedésétől 5 év határozott időre szól.**

2.1 Felhatalmazza a polgármestert a szerződés aláírására.

2.2 Felkéri a polgármestert, hogy jelen döntésről tájékoztassa az **Esélytér Intézményfenntartót**.

**Határidő:** azonnal **Felelős:** Szőke Zoltán polgármester

**Szőke Zoltán Ostorháziné dr. Kórik Zsuzsanna**

**polgármester jegyző**

**Köznevelési szerződés**

amely létrejött egyrészről

**Tiszavasvári Város Önkormányzata**

székhelye: 4440 Tiszavasvári, Városháza tér 4.

adószáma: 15732468-2-15

bankszámlaszáma: ……………………………………….

képviseli: Szőke Zoltán polgármester

továbbiakban: **Önkormányzat**

másrészről:

**Esélytér Intézményfenntartó**

székhelye: 4400 Nyíregyháza, Csillag u. 3.

adószáma: 18742428-1-15

bankszámlaszáma: 68800099-11137634

képviseli: Nemes Ágnes

továbbiakban: Intézményfenntartó

harmadrészről:

**Magiszter Óvoda, Általános Iskola, Gimnázium, Szakgimnázium, Szakközépiskola és Alapfokú Művészeti Iskola**

székhelye: 4031 Debrecen, Wesselényi u. 4/b

adószáma: 18568844-1-09

bankszámlaszáma: ……………………………………….

képviseli: Nagy Levente

továbbiakban: **Intézmény**

* továbbiakban Önkormányzat, Intézményfenntartó és Intézmény együtt Felek - között az alábbi helyen és időben a következő tartalommal:

1. **A köznevelési szerződés előzményei**

Az Önkormányzat és a Magyarországi Magiszter Alapítvány (továbbiakban: Alapítvány) között 2009. május 28-án közoktatási megállapodás jött létre, a Tiszavasváriban működő, az Alapítvány fenntartásában lévő Intézmény közoktatási feladatait illetően. A megállapodás tíz éves időtartamra került megkötésre, és **2019. augusztus 31. napján hatályát veszti**.

Az Alapítvány és az Esélytér Intézményfenntartó között létrejött megállapodás alapján a fenntartói jogokat – a hatósági eljárás eredményessége esetén - az Esélytér Intézményfenntartó 2019. szeptember 1. dátummal átveszi.

1. **Köznevelési szerződés célja, tárgya**

2.1 A megállapodás tárgya a köznevelési feladatot ellátó **Intézmény tiszavasvári tagintézménye óvodájának (továbbiakban Magiszter Óvoda**) vonatkozásában a köznevelési közszolgálati feladatok teljesítése során a **Felek jogainak és kötelezettségeinek meghatározása** az alábbiak szerint:

* 1. Intézményfenntartó, Intézmény feladatai, kötelezettségei különösen:
     1. Felek rögzítik, hogy Intézményfenntartó a 2.1 pontban meghatározott köznevelési közszolgálati feladatát **a mindenkori hatályos alapító okiratában meghatározott alapfeladat szerint**, valamint **a hatályos működési engedélyben meghatározott gyermek – és tanulólétszám keretein belül**, a nemzeti köznevelésről szóló 2011. évi CXC. törvény (továbbiakban köznevelési törvény) 31. § (4) bekezdése alapján **térítésmentesen** látja el.
     2. Jelen megállapodás keretében Intézményfenntartó által fenntartott Intézmény a köznevelésről szóló 2011. évi CXC. törvényben meghatározott, az óvodai ellátáshoz kapcsolódó kötelező feladatot lát el, a vonatkozó jogszabályi előírások, szakmai követelmények, valamint nyilvántartási kötelezettségek betartása mellett.
     3. Az Intézményfenntartó kijelenti, hogy a feladatellátáshoz szükséges **valamennyi engedéllyel**, **infrastrukturális és humán forrással**, valamint **megfelelő alkalmazotti létszámmal rendelkezik**, jelen megállapodás időtartama alatt.
     4. Felek megállapodnak, hogy az óvodai étkeztetés megszervezése, biztosítása Intézményfenntartó által a **közétkeztetési feladatokat ellátó**, **önkormányzati tulajdonban lévő gazdasági társaságon keresztül valósul meg.**
     5. Intézményfenntartó vállalja, hogy a köznevelési törvény 33. § (1) bekezdésében előírt létszámkövetelményeknek is megfelelően az óvodai nevelést mindenkor biztosítja.

1. **A köznevelési szerződés időtartama:** 
   1. A köznevelési szerződést a Felek **az Intézményfenntartó jelen szerződésben meghatározott feladatellátására** vonatkozó **működési engedélye jogerőre emelkedésétől (2019. ………………………... napjától) 2024. augusztus 31. napjáig terjedő, határozott időtartamra kötik.**

3.2 Tiszavasvári Város Önkormányzata Képviselő-testület 169/2019. (V.14.) Kt. számú határozatával elfogadott **külön megállapodás keretében biztosítja** az Önkormányzat tulajdonában álló, **tiszavasvári 2699/1**, **2686/2 és a 2708 hrsz-ú**, a valóságban a 4440, Tiszavasvári, Petőfi S. u. 8., Petőfi S. u. 24. és Kossuth u. 76.szám alatti ingatlanok **kizárólagos használatát**.

Intézményfenntartó fentiek szerint külön megállapodásban (használati szerződés) rögzített feltételekkel átveszi az óvodaépületek használati jogát és vállalja a Magiszter Óvoda működtetését.

* 1. A nevezett ingatlanokban 8 csoportos óvoda működik.
  2. Intézményfenntartó vállalja az Önkormányzat köznevelési feladatainak részbeni ellátását, a jelen szerződésben meghatározott módon és a megszabott feltételek szerint.

1. **A megállapodás megszűnése, megszüntetése**
   1. Jelen megállapodás **közös megegyezéssel** megszüntethető, azzal, hogy a **közös megegyezéssel történő megszüntetésre irányuló kezdeményezéseket az adott év március 31-ig lehet megtenni a következő nevelési évre vonatkozóan.**
   2. **Azonnali hatállyal megszűnik** a megállapodás, ha az **óvoda működési engedélye lejár, az óvoda működése megszűnik, az ingatlanhasználati szerződés megszűnik.**
   3. Jelen megállapodás **rendkívüli felmondással felmondható**, amennyiben az **Intézményfenntartó vagy az Intézmény** jelen megállapodásban foglalt kötelezettségének a **külön jogszabályban foglalt határidőn belül felszólításnak nem tesz eleget**.
2. Felek kötelezik magukat arra, hogy a Magiszter Óvoda eredményes működtetésében, valamint az ingatlanokat érintő esetleges átalakítások, beruházás, felújítás során együttműködnek.
3. Intézményfenntartó kötelezi magát, hogy a **használatba kapott ingatlanokat és a hozzájuk kapcsolódó teljes infrastruktúrát kizárólag nevelési és kulturális célokra használja** a feladatellátást szolgáló ingatlanra vonatkozó használati szerződésben megfogalmazottak alapján.
4. A Magiszter Óvoda, Általános Iskola, Gimnázium, Szakgimnázium, Szakközépiskola és Alapfokú Művészeti Iskola nyilvántartásba vett, működési engedéllyel **(Hajdú – Bihar Megyei Kormányhivatal Debreceni Járási Hivatala HB-03/HAT/06732-3/2019**) rendelkező nevelési – oktatási intézmény.
5. Felek megállapodnak, hogy jelen megállapodással érintett valamennyi jognyilatkozat érvényesen írásban tehető meg.
6. Jelen szerződésben nem szabályozott kérdésekben **a köznevelési törvény és a Polgári Törvénykönyv rendelkezései az irányadók.**

10. Alulírott szerződő felek jelen szerződést, mint akaratukkal mindenben egyezőt, jóváhagyólag aláírták.

Tiszavasvári, 2019. május. 15. Nyíregyháza, 2019. május …..

**Szőke Zoltán Nemes Ágnes**

polgármester képviselő

**Tiszavasvári Város Önkormányzata Esélytér Intézményfenntartó**

Debrecen, 2019. május 11.

**Nagy Levente**

főigazgató

**Magiszter Óvoda, Általános Iskola, Gimnázium, Szakgimnázium, Szakközépiskola és Alapfokú Művészeti Iskola**

Csatolt mellékletek:

* Intézményfenntartó alapító okirata
* Intézményfenntartó képviselőjének aláírási címpéldánya
* Intézmény működési engedélye